แบงก์ชาติยังไม่ขึ้นดอกเบี้ย แม้เงินเฟ้อรุนแรง
แบงก์ชาติยังไม่ขึ้นดอกเบี้ย แม้เงินเฟ้อรุนแรง
8 มิ.ย. 2565

แบงก์ชาติยังไม่ขึ้นดอกเบี้ย แม้เงินเฟ้อรุนแรง /โดย ลงทุนแมน
ไม่กี่วันก่อน กระทรวงพาณิชย์ประกาศเงินเฟ้อเดือนที่แล้ว 7.1% สูงสุดในรอบ 14 ปี
เมื่อไม่กี่นาทีที่ผ่านมา แบงก์ชาติได้มีมติ 4 ต่อ 3 ให้ยังคงอัตราดอกเบี้ยนโยบายไว้ที่ 0.5% 
โดยอีก 3 เสียงที่เหลือ เห็นว่าควรขึ้นอัตราดอกเบี้ยเป็น 0.75%
สรุปสถานการณ์ในตอนนี้
ก็คือเงินเฟ้อสูง สินค้าราคาแพงขึ้น 
ผู้ที่นำเงินไปฝากธนาคาร เรายังคงได้อัตราดอกเบี้ยเท่าเดิม
และถ้าเราเป็นหนี้ หรือมีการกู้ยืมมาทำธุรกิจ เราก็ยังไม่ต้องจ่ายดอกเบี้ยแพงขึ้น
แต่ประเด็นที่สำคัญก็คือ
แบงก์ชาติให้เหตุผลเพิ่มเติม เกี่ยวกับสภาพเศรษฐกิจไทยในวันนี้ อย่างไรบ้าง ?
- เศรษฐกิจไทยจะขยายตัว และฟื้นตัวได้ดีกว่าที่คาด
จากทั้งกำลังซื้อในประเทศ และนักท่องเที่ยวต่างชาติที่เริ่มกลับมาไทย
- เงินเฟ้อจะเพิ่มขึ้นอีก และอยู่ในระดับสูงกว่าที่เคยคาดการณ์ไว้
เนื่องจากราคาน้ำมัน ที่เป็นต้นทุนของสินค้าทุกประเภท แพงขึ้นมาก
ทั้งนี้ มติการคงดอกเบี้ยเอาไว้ก็จะเป็นผลดีต่อประชาชนในประเทศที่ปัจจุบันหนี้สินยังอยู่ในระดับที่สูง 
ซึ่งจะเป็นการซ้ำเติมค่าครองชีพของประชาชน
ในอีกด้านหนึ่ง เงินบาทก็ได้ปรับตัวอ่อนลงตามสกุลเงินอื่น ๆ ในภูมิภาค
เนื่องจากเงินทุนจะไหลออกไปยังต่างประเทศที่เริ่มทยอยขึ้นอัตราดอกเบี้ยกันแล้ว
แต่จากสถานการณ์ของราคาน้ำมัน และราคาอาหารในตลาดโลกที่ยังคงสูงอย่างต่อเนื่อง 
แบงก์ชาติก็ได้มีการปรับการคาดการณ์เงินเฟ้อในอนาคตเพิ่มขึ้น
ปี 2565 เงินเฟ้อจะอยู่ที่ 6.2% จากเดิม 4.9%
ปี 2566 เงินเฟ้อจะอยู่ที่ 2.5% จากเดิม 1.7%
อีกทั้งยังได้มีการประเมินว่าเศรษฐกิจไทยจะขยายตัว 3.3% ในปี 2565 และ 4.2% ในปี 2566
ตรงนี้ สะท้อนให้เห็นว่าอัตราเงินเฟ้อที่สูงคงจะยืดเยื้อต่อไปอีกสักพัก
ซึ่งธนาคารแห่งประเทศไทยยังคงชั่งน้ำหนักระหว่าง การฟื้นตัวของเศรษฐกิจ และความกดดันด้านเงินเฟ้อ
ซึ่งการชั่งน้ำหนักระหว่าง 2 ข้างนี้ ตอนนี้สูสีกันมากเลยทีเดียว..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud - 
Reference
-